CELEX: 22012D0025(01)
Language: hu
Date: 2012-02-10 00:00:00
Title: Az EGT Vegyes Bizottság 25/2012 határozata ( 2012. február 10. ) az Európai Gazdasági Térségről szóló megállapodás XIII. mellékletének (Közlekedés) módosításáról

21.6.2012   
            
            
               HU
            
            
               Az Európai Unió Hivatalos Lapja
            
            
               L 161/30
            
         AZ EGT VEGYES BIZOTTSÁG 25/2012 HATÁROZATA
   (2012. február 10.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2011. december 19-i 165/2011 EGT vegyes bizottsági határozat (1) módosította.
            
         
               (2)
            
            
               A HL L 286., 2010.11.4., 22. o. által helyesbített, a mozdonyvezetői engedélyeknek, a kiegészítő tanúsítványoknak, a kiegészítő tanúsítványok hitelesített másolatának, valamint a mozdonyvezetői engedély kérelmezésére szolgáló formanyomtatványnak a 2007/59/EK európai parlamenti és tanácsi irányelv szerinti közösségi mintájáról szóló, 2009. december 3-i 36/2010/EU bizottsági rendeletet (2) bele kell foglalni a megállapodásba,
            
         ELFOGADTA EZT A HATÁROZATOT:
   1. cikk
   A megállapodás XIII. melléklete a 42ga. pont (2010/17/EK bizottsági határozat) után a következővel egészül ki:
   
               „42 gb.
            
            
               
                  32010 R 0036: a Bizottság 2009. december 3-i 36/2010/EU rendelete a mozdonyvezetői engedélyeknek, a kiegészítő tanúsítványoknak, a kiegészítő tanúsítványok hitelesített másolatának, valamint a mozdonyvezetői engedély kérelmezésére szolgáló formanyomtatványnak a 2007/59/EK európai parlamenti és tanácsi irányelv szerinti közösségi mintájáról (HL L 13., 2010.1.19., 1. o.)., amelyet a HL L 286., 2010.11.4., 22. o. helyesbített.
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A rendeletben és annak mellékleteiben a »közösségi minta« és az »európai közösségi minta« kifejezés helyébe az »EGT minta« lép, amikor az engedélyt, a kiegészítő tanúsítványt, a kiegészítő tanúsítvány hitelesített másolatát vagy a mozdonyvezetői engedély kérelmezésére szolgáló formanyomtatványt EFTA-állam bocsátja ki.
                        
                     
                           b)
                        
                        
                           Az I. melléklet 3. pontjának c) alpontjában a bevezető mondat helyébe az EFTA-államok vonatkozásában a következő mondat lép:
                           »az engedélyt kiállító EFTA-állam megkülönböztető jele fekete színnel nyomtatva, fekete ellipszisben.«
                        
                     
                           c)
                        
                        
                           Az I. melléklet 3. pontjának c) alpontja a következő szöveggel egészül ki:
                           
                                       »N
                                    
                                    
                                       :
                                    
                                    
                                       Norvégia«
                                    
                                 
                     
                           d)
                        
                        
                           Az I. melléklet 3. pontjának d) alpontja a következő szöveggel egészül ki:
                           
                                       »norvégul
                                    
                                    
                                       :
                                    
                                    
                                       FØRERBEVIS«
                                    
                                 
                     
                           e)
                        
                        
                           Az I. melléklet 6. pontja a következővel egészül ki az EFTA-államok vonatkozásában:
                           »Az engedélyt kiállító EFTA-állam megkülönböztető jelét e melléklet 3. pontja c) alpontjának megfelelően kell nyomtatni.«
                        
                     
                           f)
                        
                        
                           A II. melléklet 4. pontjában, a III. melléklet 4. pontjában és a IV. melléklet 2. pontjában meghatározott, a kiegészítő tanúsítványon, a kiegészítő tanúsítvány másolatán vagy a mozdonyvezetői engedélyen szereplő, 12 csillagot tartalmazó négyszöget az EFTA-államok vonatkozásában a kiállító EFTA-tagállam megkülönböztető jelével kell felváltani, fekete színnel nyomtatva, fekete ellipszisben.”
                        
                     
         2. cikk
   A HL L 286., 2010.11.4., 22. o. által helyesbített 36/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. február 11-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. február 10-én.
      
         
            az EGT Vegyes Bizottság részéről
         
         
            a megbízott elnök
         
         Gianluca GRIPPA
      
   
   
      (1)  HL L 76., 2012.3.15., 57. o.
   
      (2)  HL L 13., 2010.1.19., 1. o.
   
      (3)  Alkotmányos követelmények fennállását nem jelezték.